# Estel

Un estel, estrella, estrela o estela és cos celeste que brilla amb llum pròpia.

## Citacions

* Les estrelles que tenen més glòria, no tenen descans.
    (en anglès) The stars that have most glory, have no rest.
       Guerres civils. Llibre VIII, 1594-1609. — Samuel Daniel
* Si plores perquè no pots veure el sol, les llàgrimes no et deixaran veure les estrelles.
       — Rabindranath Tagore
* Si estimes una flor que està en una estrella, a la nit és agradable mirar el cel. Totes les estrelles tenen flors.
    (en francès) Si tu aimes une fleur qui se trouve dans une étoile, c'est doux, la nuit, de regarder le ciel. Toutes les étoiles sont fleuries.
       El Petit Príncep, 1943. — Antoine de Saint-Exupéry
* No seré una estrella, seré una llegenda.
    (en anglès) I am not going to be a star. I am going to be a legend.
       — Freddie Mercury
* Només som un raça avançada de micos en un planeta menor d'una estrella mitjana. Però podem comprendre l'univers i això ens converteix en éssers molt especials.
    (en anglès) We are just an advanced breed of monkeys on a minor planet of a very average star. But we can understand the universe. That makes us something very special.
       Der Spiegel, 17 d'octubre de 1988. — Stephen Hawking
* Les estrelles no semblen més grans, sinó semblen més brillants.
    (en anglès) The stars don't look bigger, but they do look brighter.
       Entrevista al web Scholastic, 20 de novembre de 1998. — Sally Ride

## Dites populars

* Cel ras i estels llampurnents, poca feina pels mariners.
* Estrella lluent, canvi de temps.
* Estrella lluent, sequetat o vent.
    (var.) Estrella lluent, sequetat i fred.
* Estrelles caigudes, ventades segures.
* Estrelles d'augment, fred i vent.
* Estrelles llampurnents canvien el temps.
* Estrelles tapades, pluja i pedregades.
* Fan més les estrelles que les relles.
* Lluna amb estrella, no et fiïs d'ella.
* Més val comptar els estels que les bigues.
* Més val néixer amb estrella que esser agraciat.
* Nit molt estrellada, tramuntana assegurada.
* Quan vegis les estrelles, mariner, iça les veles.
* Uns neixen amb estrella i altres neixen amb esquella.
    (var.) Uns neixen amb estrella, i altres estrellats.

## Endevinalles

* Un llençol tan gran que ningú no el pot plegar i tantíssimes monedes que no se poden comptar.
          Cel i les estrelles

## Frases fetes i locucions

* Anar-se'n com un estel.
          Anar-se'n molt lleuger i aviat. (Mall.)
* Donar fil a l'estel.
          Donar facilitats o permís a qualcú de fer el que vol. (Mall.)
* Tenir mala estrella.
          Tenir mala sort
* Néixer amb estrella.
          Neixer amb bona sort.
* Pujar (o posar) qualcú damunt les estrelles (o fins a les estrelles).
          Lloar algú excessivament.
* Veure els estels.
          Patir un dolor molt intens.
* Voler comptar les estrelles.
          Voler fer quelcom impossible.

## Referències

* ↑ Dalbiac, 1908.
* ↑ Tagore, Rabindranath. Tagore : pensaments d'ahir per avui. Barcelona: Publicacions de l'Abadia de Montserrat, 2010. ISBN 9788498832457.
* ↑ Saint-Exupéry, Antoine de. El Petit Príncep. Barcelona: Empúries, 2003. ISBN 8475969798.
* ↑ «Freddie Mercury». Mercury Songs Limited, cop. 2012. Arxivat de l'original el 1407036770. [Consulta: 11 novembre 2012].
* ↑ «Stephen Hawking Quotes In Spotlight As Famous Physicist Celebrates 71st Birthday (Photos)». The Huffington Post. TheHuffingtonPost.com, Inc, 08-01-2013. [Consulta: 21 gener 2013].
* ↑ «Sally Ride». Today in science history. [Consulta: 31 juliol 2020].
* 1 2 3 4 5 6 7 8 9 10 11 Amades, 1938.
* 1 2 3 4 5 6 7 8 9 10 11 Alcover, Antoni M.; Moll, Francesc de B. «estel». A: Diccionari català-valencià-balear. Barcelona: IEC, 2002.
* ↑ Martí i Adell, 1991.
* ↑ «estrella». Diccionari de la llengua catalana de l'IEC. Barcelona : Institut d'Estudis Catalans. [Consulta: 30 agost 2014]

## Bibliografia

* Amades, Joan. Llibre del temps que fa. Barcelona: La Neotípia, 1938 (Primer llibre de les set sivelles).
* Martí i Adell, Cristòfol. Les nostres endevinalles. València: Edicions del Bullent, 1991 (Esplai juvenil, 5). ISBN 84-86390-40-0.
* Dalbiac, Philip Hugh. Dictionary of Quotations (English). New York: The MacMillan, 1908.